13. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. Φ.Υ. 90062/12/70 της 28 Αυγ./28 Σεπτ. 1970 (ΦΕΚ Β΄  678) Περί γενικών όρων δημοπρασιών μισθώσεως αγόνων γραμμών και αγόνων τουριστικών. Έχοντες υπ’ όψιν τας διατάξεις: α)του Α.Ν. 528/37 «περί ακτοπλοϊκών συγκοινωνιών» (ΦΕΚ 91 Α΄), β)του Νόμ. 3503/56 «περί κυρώσεως των παρ. 2 και 3 της Π.Υ.Σ. 1116/55 (ΦΕΚ 158 Α΄), γ)του Ν.Δ. 3742/57 «περί κυρώσεως των Π.Υ.Σ. 1059/56 και 1519/56 (ΦΕΚ 166 Α΄), δ)του Νόμ. 3795/57 «περί κυρώσεως της παρ. Β΄ της Π.Υ.Σ. 1770/56 (ΦΕΚ 246/Α΄), ε)του Νόμ. 4473/65 «περί ελέγχου ναυσιπλοΐας Επιθεωρήσεως Εμπορικών Πλοίων και άλλων τινών διατάξεων» (ΦΕΚ 102 Α΄), ς)το Ν.Δ. 286/69 «περί θαλασσίων αγόνων τουριστικών γραμμών» (ΦΕΚ 182 Α΄), καθορίζομεν ως ακολούθως τους γενικούς όρους διενεργείας των δημοσίων μειοδοτικών διαγωνισμών δια την εκάστοτε μίσθωσιν αγόνων ατμοπλοϊκών γραμμών. Ι.Διακήρυξις Διαγωνισμού – Δημοσιότης 1.Η περί του διαγωνισμού διακήρυξις ανακοινούται δια τοιχοκολλήσεως εις τον πίνακα ανακοινώσεων του Υπουργείου Εμπορικής Ναυτιλίας, και αποστέλλεται εις το Ναυτικόν Επιμελητήριον της Ελλάδος εις τας οικείας Εφοπλιστικάς Ενώσεις και εις τα Κεντρικά Λιμεναρχεία της Χώρας. ΙΙ.Δικαίωμα Συμμετοχής 2.Εις τους εκάστοτε προκηρυσσομένους ως άνω διαγωνισμούς γίνονται δεκταί ιδιοκτήται ή εφοπλισταί ελληνικών επιβατηγών πλοίων παριστάμενοι αυτοπροσώπως ή δι’ αντιπροσώπου των προσήκοντος εξουσιοδοτημένου είτε Διευθυνταί ναυτιλιακών Εταιρειών νομίμως εκπροσωπούντες αυτάς. 3.Ιδιοκτήται ελληνικών μικτών πλοίων δύνανται υπό τας αυτάς, ως άνω προϋποθέσεις να γίνουν δεκτοί εις τοιούτον διαγωνισμόν, εφ’ όσον: α)δεν προσφέρονται επιβατηγά πλοία ή β)πρόκειται πρόκειται περί αγόνων γραμμών εξυπηρετουσών κυρίως την διακίνησιν εμπορευμάτων, κατά τους ειδικούς όρους της διακηρύξεως του διαγωνισμού. 4.Αποκλείονται συμμετοχής εις τους διαγωνισμούς πλοιοκτήται κηρυχθέντες έκπτωτοι λόγω πλημμελούς εκτελέσεως αγόνου τινός γραμμής. Σελ. 374(γ) Τεύχος 394-Σελ. 32 ΙΙΙ.Υποβλητέα Πιστοποιητικά 5.Οι επιθυμούντες να μετάσχουν προκηρυσσομένου διαγωνισμού υποχρεούνται να υποβάλλουν εις Υ.Ε.Ν./ΔΑΚ 1ον Γραφείον Β΄ μέχρι της μεσημβρίας (ώρας 12.00) της προτεραίας της ημερομηνίας διενεργείας του διαγωνισμού τα ακόλουθα δικαιολογητικά: α)Αίτησιν περί συμμετοχής κατονομάζουσαν το προσφερόμενον δι’ εκάστην άγονον γραμμήν πλοίον και διαλαμβάνουσαν δήλωσιν περί ανεπιφυλάκτου αποδοχής των γενικών και ειδικών όρων της διακηρύξεως. Δια την εφαρμογήν της παρούσης και των εκάστοτε εκδιδομένων διακηρύξεων διαγωνισμών οι όροι «άγονος γραμμή» ή «γραμμή» περιλαμβάνουν και τας περιπτώσεις συνδέσεως αγόνων τινών λιμένων μετ’ άλλων κυρίων τοιούτων. β)Πιστοποιητικόν ότι ο μειοδότης είναι ιδιοκτήτης ή εφοπλιστής του δηλωθέντος ή δηλωθέντων προς εξυπηρέτησιν της αγόνου γραμμής πλοίων ή επίσημον έγγραφον βεβαιούν ότι ούτος είναι διευθυντής ανεγνωρισμένης Ελληνικής Ναυτιλιακής Εταιρείας ή νόμιμος αυτών ειδικός πληρεξούσιος. 19.Δ.δ.13 Άγονες Γραμμές γ)Βεβαίωσιν της Επιθεωρήσεως Εμπορικών Πλοίων (Ε.Ε.Π.) περί της καταλληλότητος εν γένει του προσφερομένου πλοίου κατά τας εν τη διακηρύξει ειδικώτερον προσδιοριζομένας απαιτήσεις δι’ εκάστην γραμμήν και της καλής εν γένει καταστάσεως του σκάφους και των μηχανών αυτού, ώστε να είναι τούτο εις θέσιν να αναλάβη την εξυπηρέτησιν της γραμμής ευθύς από της οριζομένης ως ημερομηνίας ενάρξεως της γραμμής εις την διακήρυξιν της δημοπρασίας. Ειδικώτερον όσον αφορά το στοιχείον ταχύτητος του προσφερομένου πλοίου δέον όπως προσκομίζεται βεβαίωσις της οικείας Λιμενικής Αρχής ή της Ε.Ε.Π. εις ην να εμφαίνηται η μέση ταχύτης τούτου ως αύτη προκύπτει εκ του ημερολογίου του πλοίου ή άλλων στοιχείων. δ)Εγγυτικήν επιστολήν Τραπέζης ή γραμμάτιον παραλαβής του Ταμείου Παρακαταθηκών και Δανείων ως εγγύησιν συμμετοχής εις τον διαγωνισμόν κατά τα ειδικώτερον δια του όρου 33 οριζόμενα. ε)Πιστοποιητικόν Φορολογικής ενημερότητος. ς)Υπεύθυνον δήλωσιν ότι ο συμμετέχων πλοιοκτήτης δεν υπάγεται εις την κατά τον όρον 4 εξαίρεσιν. Εις περιπτώσεις ψευδούς δηλώσεως η τυχόν συναφθείσα σύμβασις λύεται και επακολουθούσιν αι συνέπειαι της ψευδούς δηλώσεως ενώπιον της Αρχής και η κατατεθείσα εγγύησις εκπίπτεται υπέρ του Δημοσίου. 6.Τα ανωτέρω δικαιολογητικά ελέγχονται παρά της Επιτροπής του διαγωνισμού προ της διενεργείας τούτου. Εις το καταρτιζόμενον σχετικόν πρακτικόν αναγράφονται και οι λόγοι τυχόν αποκλεισμού εκ του διαγωνισμού τινός των υποβαλλόντων δικαιολογητικά. Αντίγραφον του πρακτικού ανακοινούται δια τοιχοκολλήσεως έξωθι της αιθούσης του διαγωνισμού από της πρωΐας της ημέρας ενάρξεως αυτού. Διεξαγωγή Διαγωνισμού 7.Η ημερομηνία και ώρα ενάρξεως του διαγωνισμού καθορίζεται δια της εκάστοτε σχετικής διακηρύξεως. Συγχωρείται καθυστέρησις ενάρξεως του διαγωνισμού εφ’ όσον ουδεμία προσφορά ανακοινούται ουχί πάντως πέραν του ημιώρου από της εν τη διακηρύξει αναγραφομένης ώρας ενάρξεως. Παρερχομένου τυχόν απράκτου του ως άνω ημιώρου η συνεδρίασις της επιτροπής κηρύσσεται τερματισθείσα. 8.Ο διαγωνισμός διεξάγεται δημοσία, ενώπιον τριμελούς επιτροπής αποτελουμένης εκ 2 ανωτέρων Αξιωματικών Λ.Σ. και του προϊσταμένου της παρά του Υ.Ε.Ν. Υπηρεσίας Εντελλομένων Εξόδων συγκροτουμένης δι’ αποφάσεως ημών, δια προφορικών πρσφορών των υποβαλλόντων εμπροθέσμως πλήρη δικαιολογητικά. 9.Αι προσφοραί δέον να γίνωνται κεχωρισμένως δι’ εκάστην γραμμήν και το προσφερόμενον μίσθωμα να αναφέρεται εις το λεπτομερώς υπό της διακηρύξεως καθοριζόμενον δρομολόγιον ή τας καθοριζομένας εν αυτή προσεγγίσεις. 10.Επιτρέπεται ένστασις κατά της συμμετοχής μειοδότου ή της εν γένει νομιμότητος της διεξαγωγής του διαγωνισμού, εφ’ όσον υποβληθή εγκαίρως, προ της ενάρξεως της μειοδοσίας εις την πρώτην περίπτωσιν ή και διαρκούντος του διαγωνισμού εις την δευτέραν τοιαύτην. Εν τοιαύτη περιπτώσει ο διαγωνισμός διακόπτεται προσωρινώς επί χρονικόν διάστημα αναγκαίον δια την διάσκεψιν και απόφασιν της επιτροπής επί της υποβληθείσης ενστάσεως. Αι επί των υποβαλλομένων ενστάσεων αποφάσεις της επιτροπής είναι τελεσίδικοι. 11.Περί της διενεργείας του διαγωνισμού καταρτίζεται σχετικόν πρακτικόν της επιτροπής εις ο επισυνάπτονται και οι πίνακες προσφορών των συμμετασχόντων εις τον διαγωνισμόν μειοδοτών. Όμοιον πρακτικόν συντάσσεται, επί τούτου, παρά της επιτροπής διαγωνισμού επί εκάστης εκδικαζομένης ενστάσεως. Αντιπροσφοραί 12.Κατά την διεξαγωγήν των μειοδοτικών διαγωνισμών αντιπροσφοραί δεν γίνονται δεκταί. Επανάληψις Διαγωνισμού 13.Εν περιπτώσει μη εμφανίσεως μειοδοτών διά τινας ή δι’ όλας τας περιλαμβανομένας εν τη διακηρύξει αγόνους γραμμάς ο διαγωνισμός επαναλαμβάνεται, ως προς τας εν λόγω γραμμάς, μετά δύο ημέρας, την ίδιαν ώραν, εις τον αυτόν τόπον, ενώπιον της ιδίας επιτροπής και υπό τους αυτούς όρους. Εάν η ούτω προσδιοριζομένη ημερομηνία του επαναληπτικού διαγωνισμού εμπίπτη εις ημέραν αργίας, ο διαγωνισμός διενεργείται την πρώτην εν συνεχεία εργάσιμον. 14.Η περί επαναλήψεως του διαγωνισμού ανακοίνωσις κοινοποιείται εις τους εις τον όρον 1 αναφερομένους, μη ούσης απαραιτήτου οιασδήποτε δημοσιεύσεως. Μη μετασχόντες τις τον αρχικόν διαγωνισμόν δύνανται να συμμετάσχωσι του επαναληπτικού τοιούτου εφ’ όσον υποβάλωσι τα υπό του όρου 5 προβλεπόμενα δικαιολογητικά μέχρι της μεσημβρίας της προτεραίας της ημέρας διενεργείας τούτου. Διαδικασία Εγκρίσεως Πρακτικών 15.Τα δια τον διενεργηθέντα διαγωνισμόν πρακτικά υποβάλλονται παρά του Προέδρου της Επιτροπής εις τον Υπουργόν Εμπορικής Ναυτιλίας, όστις αποφαίνεται επ’ αυτών μετά γνώμης της Επιτροπής Ακτοπλοϊκών Συγκοινωνιών. Εάν εντός 20 ημερών από της ημέρας διεξαγωγής του διαγωνισμού ο Υπουργός δεν αποφανθή επί των πρακτικών του διαγωνισμού ούτος λογίζεται μη (Αντί της σελ. 375(β) Σελ. 375(γ) Τεύχος 394-Σελ. 33 Άγονες Γραμμές 19.Δ.δ.13 κατακυρωθείς, αποδεσμευομένων και των τελευταίων μειοδοτών επί των προσφορών των. 16.Επιφυλάσσεται εις τον Υπουργόν Εμπορικής Ναυτιλίας το δικαίωμα όπως προβαίνη: α)Εις μίσθωσιν είτε όλων των εν τη διακηρύξει διαλαμβανομένων αγόνων γραμμών είτε ενίων εξ αυτών. β)Εις μίσθωσιν ενίων γραμμών δια χρονικόν διάστημα μικρότερον του αναγραφομένου εν τη διακηρύξει. γ)Εις παράτασιν της διαρκείας της μισθώσεως πέραν της αναγραφομένης εν τη οικεία συμβάσει εφ’ άπαξ ή τμηματικώς κατά τα δια των οικείων διατάξεων οριζόμενα, γνωστοποιών εγγράφως εις τον ανάδοχον την απόφασίν του ταύτην 7 τουλάχιστον ημέρας προ της συμπεφωνημένης λήξεως της μισθώσεως. Τέλος επιφυλάσσεται εις τον Υπουργόν Εμπορικής Ναυτιλίας το δικαίωμα, όπως κατόπιν γνωμοδοτήσεως της Επιτροπής Ακτοπλοϊκών Συγκοινωνιών προκρίνει: 1)το καταλληλότερον πλοίον από απόψεως ασφαλείας – ανέσεως – ταχύτητος συγκοινωναικών αναγκών εφ’ όσον η διαφορά των προσφερομένων μισθωμάτων κρίνεται εύλογος, 2)το καταλληλότερον πλοίον από απόψεως χώρου (κυτών) και μέσων φορτοεκφορτώσεως εις τας γραμμάς τας παρουσιαζούσας εκτός της επιβατικής κινήσεως και εμπορευματικήν τοιαύτην ως και να καθορίζη περί της χωρητικότητος και λοιπών στοιχείων άτινα δέον να κέκτηνται τα δι’ εκάστην άγονον γραμμήν προσφερόμενα πλοία. Υπογραφή Συμβάσεως 17.Εντός δέκα ημερών από της επί αποδείξει κοινοποιήσεως της κατακυρώσεως του διαγωνισμού οι αναδειχθέντες τελευταίοι μειοδόται υποχρεούνται όπως προσέλθουν εις Υ.Ε.Ν./ΔΑΚ 1 Β. προς υπογραφήν των μισθωτηρίων συμβάσεων. Οπωσδήποτε και εάν έτι καθυστερήση η υπογραφή του εγγράφου της συμβάσεως, αύτη λογίζεται καταρτισθείσα εφ’ όσον ο μειοδότης ήρξατο εξυπηρετών την μεισθωθείσαν άγονον γραμμήν, του επακολουθούντος εγγράφου μισθωτηρίου συμβολαίου μη έχοντος συστατικόν αλλά αποδεικτικόν χαρακτήρα. 18.Η μη έγκαιρος κατά τα ανωτέρω εμφάνισις των τελευταίων μειοδοτών συνεπάγεται έκπτωσιν υπέρ του Δημοσίου της κατατεθείσης εκ μέρους των εγγυήσεως και επανάληψιν του διαγωνισμού εις βάρος των μη προσελθόντων προς υπογραφήν της συμβάσεως τελευταίων μειοδοτών. Πάσα επί πλέον διαφορά μισθώματος η οποία ήθελε προκύψει εκ του επιτευχθησομένου τοιούτου δια της ενεργηθησομένης δημοπρασίας εις βάρος των μειοδοτών βαρύνει τους τελευταίους τούτους. Δια την εν τω  Σελ. 376(γ) Τεύχος 394-Σελ. 34 μεταξύ εξυπηρέτησιν της συγκοινωνίας το Υ.Ε.Ν., δύναται να προβαίνη εις μίσθωσιν πλοίων δι’ ιδιαιτέρας συμφωνίας εις βάρος της προμνησθείσης εγγυήσεως και του οικείου μειοδότου. Πάσα κατά την παρούσαν παράγραφον προκύπτουσα διαφορά εις βάρος του μειοδότου βεβαιούται και εισπράττεται κατά τας διατάξεις περί εισπράξεως δημοσίων εσόδων. 19.Ο ανάδοχος εκάστης αγόνου γραμμής προ της υπογραφής του μισθωτηρίου συμβολαίου υποχρεούται να καταθέση εγγυητικήν επιστολήν Τραπέζης ή Γραμμάτιον Παραλαβής Παρακαταθηκών και Δανείων, δια την καλήν εκτέλεσιν των όρων της συμβάσεως κατά τα ειδικώτερον εις τον όρον 38 καθοριζόμενα. 19.Δ.δ.13 Άγονες Γραμμές Υποχρεώσεις Αναδόχου 20.Εντός 6 ημερών από της εις τον τελευταίον μειοδότην κοινοποιήσεως της κατακυρώσεως της οικείας γραμμής, ο ανάδοχος υποχρεούται να υποβάλη εις Υ.Ε.Ν. προς έγκρισιν το λεπτομερές δρομολόγιον δια την μισθουμένην γραμμήν διαλαμβάνων τας ημέρας και κατά προσέγγισιν τας ώρας κατάπλου εις έκαστον άγονον λιμένα. Παρερχομένης απράκτου της ως άνω προθεσμίας, τα δρομολόγια καθορίζονται υπό του Υ.Ε.Ν. ο δε ανάδοχος υποχρεούται να εκτελή ταύτα. 21.Ο ανάδοχος υποχρεούται να εκτελή το ως άνω δρομολόγιον ως τούτο τελικώς καθορισθή υπό του Υ.Ε.Ν. ανελλιπώς και κανονικώς. Προσθήκη προσεγγίσεων μεταξύ των λιμένων της αγόνου γραμμής ή πέραν ταύτης επιτρέπεται μετά προηγουμένην έγκρισιν του Υ.Ε.Ν. 22.Το πλοίον δέον να εκτελή την αναληφθείσαν γραμμήν από της αφετηρίας μέχρι του τέρματος και τανάπαλιν απαγορευομένης της διαπεραιώσεως από ενός εις έτερον πλοίον κατά την εκτέλεσιν εκάστου δρομολογίου. Εάν λόγω κακοκαιρίας το πλοίον καθίσταται αδύνατον να προσεγγίση είς τινα λιμένα αγόνου γραμμής, τούτο υποχρεούται να προσεγγίζη εις τον πλησιέστερον ασφαλή όρμον προς αποβίβασιν των επιβατών του, διαθέτον, εν ανάγκη προς τούτο μίαν των λέμβων του. 23.Ο ανάδοχος υποχρεούται καθ’ όλην την διάρκειαν της μισθώσεως να διατηρή το πλοίον του εις κατάστασιν τοιαύτην ώστε να αναπτύσση την δι’ ην εμισθώθη γραμμήν καθοριζομένην ταχύτητα, εις περίπτωσιν δε καθ’ ην αύτη ήθελεν αμφισβητηθή όπως αποδείξη ταύτην δαπάναις του, συμφώνως προς τας οδηγίας της αρμοδίας Υπηρεσίας. 24.Δεν επιτρέπεται εκχώρησις του δικαιώματος εξυπηρετήσεως της αναληφθείσης γραμμής εις έτερον πλοίον άνευ της εγκρίσεως του Υ.Ε.Ν. 25.Εν περιπτώσει αδυναμίας εκτελέσεως του καθωρισμένου δρομολογίου δι’ οιονδήποτε λόγον μηδέ της ανωτέρας βίας εξαιρουμένης ο ανάδοχος υποχρεούται μετ’ έγκρισιν του Υ.Ε.Ν. εις αντικατάστασιν του πλοίου. Εν εναντία περιπτώσει το Υ.Ε.Ν. δικαιούται να προβή εις μίσθωσιν ετέρου πλοίου εις βάρος του αναδόχου. Οπωσδήποτε ο ανάδοχος υποχρεούται να ειδοποιή αμέσως το Υ.Ε.Ν. σχετικώς. 26.Ο ανάδοχος υπέχει τας υπό του Νόμ. 560/48 «περί μεταφοράς του ταχυδρομείου δια πλοίων» (ΦΕΚ 59/Α΄) καθοριζομένας υποχρεώσεις. 27.Οι πλοίαρχοι των μισθουμένων πλοίων υποχρεούνται όπως εις το ημερολόγιον του πλοίου αναγράφωσι τον αριθμόν επιβιβαζομένων και αποβιβαζομένων επιβατών εις έκαστον λιμένα προσεγγίσεως της αγόνου γραμμής. Ομοία υποχρέωσις υφίσταται εις την περίπτωσιν οχηματαγωγών πλοίων και ως προς τα οχήματα. Κυρώσεις 28.Δια πάσαν παράλειψιν προσεγγίσεως είς τινα των λιμένων της υπό του αναδόχου αναληφθείσης αγόνου γραμμής, ενεργείται περικοπή μισθώματος βάσει της κατά μίλλιον τιμής. Αύτη προκύπτει δια της διαιρέσεως του μισθώματος δια του αριθμού των μιλλίων της γραμμής μεταβάσεως-επιστροφής. Ως μη διανυθείσα απόστασις λογίζεται η τοιαύτη μεταξύ του αγόνου λιμένος, εις ον δεν εγένετο η προσέγγισις και του προηγουμένου λιμένος προσεγγίσεως. Επί μη εκτελέσεως ολοκλήρου του δρομολογίου μιας διαδρομής γίνεται έκπτωσις του ημίσεως του μισθώματος. 29.Εάν η μίσθωσις αφορά εις την σύνδεσιν ενός αγόνου λιμένος μετ’ άλλων κυρίων τοιούτων, η μη εκτέλεσις της προσεγγίσεως συνεπάγεται περικοπήν ολοκλήρου του αναλογούντος εις την διαδρομήν μισθώματος. Εάν πλείονες του ενός άγονοι λιμένες συνδέωνται δια της μισθουμένης γραμμής μετά άλλων κυρίων λιμένων, η μη εκτέλεσις προσεγγίσεως είς τινα εξ αυτών συνεπάγεται την κατ’ αναλογίαν προς τον συνολικόν αριθμόν των εξυπηρετουμένων λιμένων περικοπήν του μισθώματος, λογιζομένης ως μη διανυθείσης αντιστοίχου αποστάσεως. 30.Ο ανάδοχος υπόκειται εις πρόστιμον μέχρι του ημίσεος του μισθώματος επιβαλλόμενον μετά στάθμευσιν των υπ’ αυτού προβαλλομένων ισχυρισμών και σχετικήν γνώμην του Συμβουλίου Αγόνων Γραμμών υπό του Υ.Ε.Ν. εις περίπτωσιν: α)Παραβιάσεως τινός της μισθωτηρίου συμβάσεως ή των όρων της παρούσης και της εκάστοτε διακηρύξεως θεωρουμένων αναποσπάστων μερών της συμβάσεως. β)Αδικαιολογήτου μη εκτελέσεως ή καθυστερήσεως δρομολογίου ή παραλείψεως προσεγγίσεως είς τινα των καθωρισμένων λιμένων της γραμμής. Ούτος δύναται να ζητήση επιστροφήν ή μείωσιν του επιβληθέντος προστίμου αποδεικνύων δι’ εγγράφων ή πιστοποιήσεων των οικείων Αρχών και των αρμοδίων οργάνων το δεδικαιολογημένον της μη εκτελέσεως ή καθυστερήσεως του δρομολογίου ή παραλείψεως προσεγγίσεως, δι’ αιτήσεώς του υποβαλλομένης εντός δεκαημέρου από της κοινοποιήσεως της επιβαλούσης το πρόστιμον αποφάσεως Υ.Ε.Ν. Επί τοιαύτης αιτήσεως αποφαίνεται ο Υπουργός μετά γνώμην του Συμβουλίου Αγόνων Γραμμών. Περικοπαί μισθώματος ή πρόστιμα εκπίπτονται εκ των οφειλομένων εις τον ανάδοχον μισθωμάτων. (Αντί της σελ. 377(β) Σελ. 377(γ) Τεύχος 394-Σελ. 35 Άγονες Γραμμές 19.Δ.δ.13 Έκπτωσις Αναδόχου 31.Δι’ αποφάσεως του Υ.Ε.Ν. μετά γνώμην του Συμβουλίου Ακτοπλοϊκών Συγκοινωνιών, ο ανάδοχος δύναται να κηρυχθή έκπτωτος δια πλημμελή ή καθ’ υποτροπήν μη προσήκουσαν εκπλήρωσιν των ανειλημμένων υπ’ αυτού, υποχρεώσεων, εφ’ όσον τω επεβλήθησαν ήδη πρόστιμα υπερβαίνοντα συνολικώς το ήμισυ του μισθώματος. Εις βαρείας περιπτώσεις η έκπτωσις του αναδόχου δύναται να επέλθη και άνευ συνδρομής προγενεστέρων προστίμων. 32.Μετά την έκπτωσιν προκηρύσσεται νέος διαγωνισμός εις βάρος του εκπτώτου αναδόχου και της εγγυήσεώς του. Το Υ.Ε.Ν. εν τω μεταξύ δύναται να επιδιώξη ελευθέραν μίσθωσιν ετέρου πλοίου προς εξυπηρέτησιν της γραμμής εις βάρος του εκπτώτου αναδόχου. Εγγυοδοσίαι 33.Το ποσόν της εγγυήσεως ορίζεται ως κατωτέρω: α)Δια την συμμετοχήν εις τον διαγωνισμόν εις το τριπλάσιον του ανωτάτου δι’ εκάστην δρομολογιακήν γραμμήν ορίου προσφοράς. β)Δια την καλήν εκτέλεσιν των αναλαμβανομένων δια των συμβάσεων μισθώσεως αγόνων γραμμών υποχρεώσεων, ίσον προς το ποσόν των μισθωμάτων ενός μηνός δι’ εκάστην γραμμήν. Αι εγγυητικαί επιστολαί δέον εις αμφοτέρας τας περιπτώσεις να καλύπτουν χρονικώς τον σκοπόν δι’ ον εκδίδονται, ως και πάντα ειδικόν όρον και ειδικήν υποχρέωσιν αναλαμβανομένους δια των προσφορών. 34.Εγγυητική επιστολή δια συμμετοχήν εις τον διαγωνισμόν επιστρέφεται μετά την κατακύρωσιν των αποτελεσμάτων τούτου, εφ’ όσον ο υπέρ ου αύτη δεν ανεδείχθη τελευταίος μειοδότης. 35.Κατατεθείσα εγγυητική επιστολή καλής εκτελέσεως επιστρέφεται, μετά την λήξιν ταύτης της συμβάσεως και εφ’ όσον ο ανάδοχος εξεπλήρωσεν πλήρως τας υποχρεώσεις του. Μισθώματα – Κρατήσεις – Φόροι - Τέλη 36.Τα μισθώματα καταβάλλονται εις τους αναδόχους το μείζον κατά μηνιαίαν χρονικήν περίοδον. 37.Ο ανάδοχος υπόκειται εις κράτησιν 2% υπέρ ΝΑΤ (άρθρ. 4 Νόμ. 528/37) ως και εις την καταβολήν των νομίμων φόρων και τελών χαρτοσήμου. 38.Από της δια της Εφημερίδος της Κυβερνήσεως δημοσιεύσεως της παρούσης παύει ισχύουσα η υπ’ αριθ. 90062/22/69 από 2.7.69 ημετέρα σχετική απόφασις. Σελ. 378(γ) Τεύχος 394-Σελ. 36 19.Δ.δ.13 Άγονες Γραμμές 14. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΝΑΥΤΙΛΙΑΣ, ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ Αριθ. 183260 της 29 Νοεμ./6 Δεκ. 1972 (ΦΕΚ Β΄ 1060). Περί μισθώσεως αγόνων τουριστικών θαλασσίων γραμμών. Έχοντες υπ’ όψιν: α)Τας διατάξεις του Ν.Δ. 286/69 «περί θαλασσίων αγόνων τουριστικών γραμμών». β)Το υπ’ αριθ. 45/18.10.72 πρακτικόν της Γνωμοδοτικής Επιτροπής Ακτοπλοϊκών Συγκοινωνιών. γ)Το υπ’ αριθ. 545383/19.10.72 έγγραφον του Ε.Ο.Τ. (Γεν.Δ/σις Ι-Τουρ. Αναπτ. Δ/σις Τουρ. Σχεδιάσεως-Τμήμα 4ον), αποφασίζομεν: Καθορίζομεν ως κάτωθι τας επιχορηγηθησομένας αγόνους τουριστικάς θαλασσίας γραμμάς δια τα έτη 1973 και 1974: 1)Θεσσαλονίκης-Σκιάθου-Σκύρου-ΜυκόνουΘήρας-Ηρακλείου και τανάπαλιν: Η ως άνω γραμμή θα εκτελήται δις της εβδομάδος δι’ επιβατηγού πλοίου κλασσικού τύπου ή οχηματαγωγού ολικής χωρητικότητος τουλάχιστον 1.700 κόρων και ταχύτητος 14 μιλίων. Διάρκεια μισθώματος τετράμηνος, ήτοι από 1 Ιουνίου μέχρι 30 Σεπτεμβρίου, αντί συνολικού μισθώματος, ποσού μέχρι δραχ. 6.500.000 κατ’ ανώτατον όριον. 2)Ρόδου-Καρπάθου-Σητείας και τανάπαλιν: Η ως άνω γραμμή θα εκτελήται άπαξ της εβδομάδος δι’ επιβατηγού πλοίου, κλασσικού τύπου ή οχηματαγωγού ολικής χωρητικότητος τουλάχιστον 1.000 κόρων και ταχύτητος 14 μιλίων. Διάρκεια μισθώσεως τετράμηνος, ήτοι από 1 Ιουνίου μέχρι 30 Σεπτεμβρίου, αντί συνολικού μισθώματος, ποσού μέχρι δραχ. 600.000 κατ’ ανώτατον όριον. 3)Χώρας Σφακίων-Λουτρού-Αγίας Ρούμελης και τανάπαλιν: Η ως άνω γραμμή θα εκτελήται τρις της ημέρας δι’ επιβατηγού π/κ ολικής χωρητικότητος τουλάχιστον 30 κόρων και ταχύτητος 9 μιλίων. Διάρκεια μισθώσεως πεντάμηνος, ήτοι από 1 Μαΐου μέχρι 30 Σεπτεμβρίου, αντί συνολικού μισθώματος, ποσού μέχρι δραχ. 200.000 κατ’ ανώτατον όριον. 4)Σύνδεσις νήσου Σπετσών μετά του ΠόρτοΧελίου και τανάπαλιν: Η ως άνω γραμμή θα εκτελήται δις της εβδομάδος δι’ επιβατηγού πλοίου κλασσικού τύπου ολικής χωρητικότητος τουλάχιστον 600 κόρων και ταχύτητας 13 μιλίων. Διάρκεια μισθώσεως τετράμηνος, ήτοι από 1 Ιουνίου μέχρι 30 Σεπτεμβρίου, αντί συνολικού μισθώματος, ποσού μέχρι δραχ. 200.000 κατ’ ανώτατον όριον. 5)Σύνδεσις της χώρας Σφακιών και Αγίας Ρούμελης μετά της Σούγιας και Παλαιοχώρας και τανάπαλιν: Η ως άνω γραμμή θα εκτελήται δις της εβδομάδος δι’ επιβατηγού πλοίου π/κ ολικής χωρητικότητος τουλάχιστον 30 κόρων και ταχύτητος 8 μιλίων. Διάρκεια μισθώσεως πεντάμηνος, ήτοι από 1 Μαΐου μέχρι 30 Σεπτεμβρίου, αντί συνολικού μισθώματος ποσού μέχρι δραχ. 200.000 κατ’ ανώτατον όριον. Η εκτέλεσις των ως άνω τουριστικών αγόνων γραμμών θέλει ανατεθή εις τους ενδιαφερομένους πλοιοκτήτας δια δημοσίου μειοδοτικού διαγωνισμού προκηρυχθησομένου και ενεργηθησομένου κατά τας κειμένας διατάξεις, υπό του Υπουργείου Ναυτιλίας, Μεταφορών και Επικοινωνιών και των κατά τόπους Λιμενικών Αρχών, ομού μετά των αγόνων ακτοπλοϊκών γραμμών. Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω προς εκτέλεσιν. 